**SIA Eiropas Tālmācības centrs** Reģistrācijas Nr. 43603089888 **Eiropas Tālmācības vidusskola** Reģistrācijas Nr. 4515802989

Juridiskā adrese: Baldones iela 27A – 2, Iecava, Bauskas novads, LV-3913 Faktiskā adrese: Valērijas Seiles iela 1, k-4, Rīga, LV-1019

Mob. tālr.: +371 25699906 **·** e-pasts: [etv@eiropasskola.lv](mailto:etv@eiropasskola.lv), [www.eiropasskola.lv](http://www.eiropasskola.lv/)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

APSTIPRINĀTS

ar SIA Eiropas Tālmācības centrs dalībnieka

2025. gada 6. maija lēmumu Nr. 4

Iecavā, 2025. gada 6. maijā Nr. 1-02

**EIROPAS TĀLMĀCĪBAS VIDUSSKOLAS NOLIKUMS**

*Izdots saskaņā ar Izglītības likuma 22. panta pirmo un otro daļu, Vispārējās izglītības likuma 8. un 9. pantu*

# Vispārīgie jautājumi

1. Eiropas Tālmācības vidusskola (izglītības iestādes saīsinātais nosaukums latviešu valodā: “ETV”; izglītības iestādes nosaukums angļu valodā: “European Distance Education Secondary School”, izglītības iestādes saīsinātais nosaukums angļu valodā: “EDESS”) (turpmāk tekstā – ETV) ir juridiskas personas SIA Eiropas Tālmācības centrs (turpmāk tekstā – Dibinātājs) dibināta vispārējās izglītības iestāde.
2. ETV darbības tiesiskais pamats ir Izglītības likums, Vispārējās izglītības likums, Profesionālās izglītības likums, citi normatīvie akti, kā arī šis nolikums un citi ETV Dibinātāja izdotie normatīvie akti.
3. ETV ir Dibinātāja struktūrvienība, tai ir savs zīmogs, simbolika un konts bankā.
4. ETV juridiskā adrese: Baldones iela 27A-2, Iecava, Bauskas novads, LV-3913.
5. Dibinātāja juridiskā adrese: Baldones iela 27A-2, Iecava, Bauskas novads, LV-3913.
6. ETV vispārējās izglītības programmu, pieaugušo izglītības, neformālās un interešu izglītības programmu īstenošanas vietas: Valērijas Seiles iela 1, k. 4, Rīga, LV 1019, kā arī Viļānu iela 13, Rīga, LV-1003. ETV var būt arī citas vispārējās izglītības programmu īstenošanas vietas adreses, kas norādītas Valsts izglītības informācijas sistēmā Ministru kabineta noteiktajā kārtībā.
7. ETV piedāvāto profesionālās vidējās izglītības un arodizglītības programmu īstenošanas vietas:
   1. Valērijas Seiles iela 1, k. 4, Rīga, LV-1019 (Baltijas Starptautiskā akadēmija);
   2. Viļānu iela 13, Rīga, LV-1003 (Rīgas Reinholda Šmēlinga vidusskola);
   3. Lauvas iela 2, Rīga, LV-1003 (Transporta un sakaru institūts).

# ETV darbības mērķis, pamatvirziens un pamatuzdevumi

# ETV darbības mērķis ir veidot mūsdienīgu izglītības vidi, organizēt un īstenot mācību un audzināšanas procesu, lai nodrošinātu izglītojamo audzināšanas vadlīnijās un valsts pamatizglītības un vispārējās vidējās izglītības standartā, kā arī valsts profesionālās vidējās izglītības standartā un valsts arodizglītības standartā noteikto mērķu sasniegšanu.

# ETV darbības pamatvirziens ir izglītojoša un audzinoša darbība, īstenojot pamatizglītības otrā posma tālmācības programmu un vispārējās vidējās izglītības programmu tālmācības izglītības ieguves formā.

1. Papildus vispārējās izglītības programmu īstenošanai tālmācības izglītības ieguves formā ETV veic/ir tiesīga veikt pieaugušo izglītības programmu īstenošanu (profesionālās pilnveides, pedagogu profesionālās kompetences pilnveides, profesionālās tālākizglītības programmas), pieaugušo neformālās un bērnu/jauniešu interešu izglītības programmu īstenošanu, pamatizglītības otrā posma (7.–9. klase) programmu klātienes izglītības ieguves formā īstenošanu, kā arī profesionālās vidējās izglītības un arodizglītības programmu un citu izglītības programmu īstenošanu.
2. ETV uzdevumi ir:
   1. īstenot licencētās izglītības programmas, veikt mācību un audzināšanas darbu, izvēlēties atbilstošas izglītošanas darba metodes un formas;
   2. nodrošināt izglītojamiem iespējas apgūt zināšanas un prasmes, kas ir nepieciešamas personiskai izaugsmei un attīstībai, pilsoniskai līdzdalībai, nodarbinātībai, veicinot viņu sociālekonomisko konkurētspēju, sociālo integrāciju un izglītības turpināšanu;
   3. izkopt izglītojamo prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai;
   4. veicināt izglītojamo pilnveidošanos par garīgi, emocionāli un fiziski attīstītām personībām un izkopt veselīga dzīvesveida paradumus;
   5. sekmēt izglītojamo sociāli aktīvu un atbildīgu attieksmi pret sevi, ģimeni, līdzcilvēkiem, apkārtējo vidi, Latvijas valsti un Latvijas pilsoņa pienākumiem, vienlaikus stiprinot izglītojamo izpratni par Latvijas Republikas Satversmē un citos tiesību aktos ietvertajām tiesību normām, audzinot krietnus, godprātīgus, atbildīgus cilvēkus – Latvijas patriotus, nostiprinot izglītojamo izpratni par vērtībām un tikumiem un sekmējot to iedzīvināšanu;
   6. sadarboties ar nepilngadīga izglītojamā vecākiem vai citiem likumiskajiem pārstāvjiem (turpmāk tekstā – vecāki), kā arī nozares pārstāvjiem un darba devējiem, lai nodrošinātu izglītības programmu apguvi;
   7. nodrošināt izglītības programmu īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē, tostarp nodrošināt izglītības programmu tālmācības izglītības ieguves formā īstenošanā un izglītības satura apguvē nepieciešamos īpaši tālmācībai strukturētus mācību materiālus ETV elektroniskajā mācību vidē “ETV eVide” (turpmāk tekstā – ETV eVide);
   8. īstenojot profesionālās izglītības programmas, nodrošināt iespēju iegūt darba tirgus prasībām atbilstošu profesionālo izglītību un profesionālo kvalifikāciju un veicināt profesionālas, sociālas, radošas un darba tirgū konkurētspējīgas personības pilnveidi;
   9. radīt motivāciju profesionālajai attīstībai un tālākizglītībai, nodrošināt izglītojamiem iespēju sagatavoties izglītības turpināšanai nākamajā izglītības pakāpē, kā arī izglītībai mūža garumā;
   10. racionāli un efektīvi izmantot izglītībai atvēlētos finanšu, materiālos un personāla resursus;
   11. aizpildīt un iesniegt oficiālās statistikas veidlapas (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību, kā arī nodrošināt pašnovērtējuma ziņojuma aktualizāciju un tā pieejamību ETV vai Dibinātāja tīmekļvietnē.

# ETV īstenojamās izglītības programmas

1. ETV piedāvā un īsteno šādas izglītības programmas:
   1. pamatizglītības otrā posma tālmācības programmu (kods 23011114);
   2. vispārējās vidējās izglītības programmu tālmācības formā (kods 31016014).
2. ETV patstāvīgi piedāvā un īsteno pieaugušo neformālās un bērnu/jauniešu interešu izglītības programmas, profesionālās kompetences pilnveides programmas, profesionālās pilnveides programmas, profesionālās tālākizglītības programmas.
3. ETV piedāvā un ir tiesīga īstenot pamatizglītības otrā posma (7.–9. klase) programmu klātienes izglītības ieguves formā (kods 23011111).
4. ETV piedāvā un ir tiesīga īstenot šādas profesionālās izglītības programmas izglītības programmu grupā “Vairumtirdzniecība un mazumtirdzniecība”:
   1. izglītības programmu “Komerczinības”;
   2. izglītības programmu “Pārdevējs”.
5. ETV var īstenot arī citas izglītības programmas atbilstoši ārējos normatīvajos aktos noteiktajam.
6. ETV vispārējo un profesionālo izglītību iegūst latviešu valodā. ETV īstenotajās izglītības programmās mācības var notikt arī citā valodā, ievērojot Izglītības likumā noteikto attiecībā uz izglītības ieguves valodu.

# Izglītības procesa organizācija

1. Izglītības procesa organizāciju ETV nosaka Izglītības likums, Vispārējās izglītības likums, Profesionālās izglītības likums, citi ārējie normatīvie akti, šis nolikums, ETV Darba kārtības noteikumi, ETV Iekšējās kārtības noteikumi un citi ETV iekšējie normatīvie akti, kā arī citi ETV vadītāja (turpmāk – ETV direktors) izdotie tiesību akti un lēmumi.
2. Izglītojamo uzņemšana, pārcelšana nākamajā klasē un atskaitīšana no ETV īstenotajām vispārējās izglītības programmām notiek Ministru kabineta noteiktajā kārtībā, kā arī pamatojoties uz ETV iekšējiem normatīvajiem aktiem. Izglītojamo uzņemšana, pārcelšana nākamajā kursā un atskaitīšana no ETV īstenotajām profesionālās izglītības programmām notiek atbilstoši Profesionālas izglītības likumā un citos normatīvajos aktos par izglītojamo uzņemšanu profesionālajās izglītības programmās, pārcelšanu nākamajā kursā un atskaitīšanu no profesionālās izglītības programmas noteiktajam.
3. Mācību ilgumu, īstenojot vispārējās izglītības programmas, nosaka Vispārējās izglītības likums. Mācību gada sākuma un beigu datumu, kā arī izglītojamo brīvdienas vispārējās izglītības programmās nosaka Ministru kabinets. Profesionālās izglītības ieguves ilgumu nosaka Profesionālās izglītības likums.
4. Mācību darba organizācijas pamatforma izglītības programmās tālmācības izglītības ieguves formā ir patstāvīgas mācības individuālā veidā ETV eVidē, pedagoga monitorētā procesā apgūstot mācību saturu, kas strukturēts moduļos, izmantojot ETV nodrošināto mācību atbalsta sistēmu.
5. Apgūstot izglītības programmas tālmācības formā, patstāvīgo mācību procesu papildina nodarbības un konsultācijas gan klātienē, gan tiešsaistē, saziņa ar pedagogu individuālajā profilā ETV eVidē un citi pasākumi saskaņā ar ETV iekšējiem normatīvajiem aktiem *Kārtība, kādā Eiropas Tālmācības vidusskolā tiek organizētas tiešsaistes nodarbības* un *Kārtība, kā mācīties tālmācībā* un ETV direktora rīkojumiem.
6. Mācību darba organizācijas pamatforma pamatizglītības otrā posma (7.–9. klase) programmā klātienes izglītības ieguves formā un profesionālās izglītības programmās ir mācību stunda. Mācību stundas ilgums ir 40 minūtes. ETV direktors ir tiesīgs noteikt citas mācību organizācijas formas un to ilgumu, nepārsniedzot Vispārējās izglītības likumā noteikto mācību stundu slodzi nedēļā un mācību stundu skaitu dienā. Profesionālās izglītības ieguves formas un mācību slodzi nosaka Profesionālās izglītības likums.
7. Izglītības ieguves ilgumu un izglītības saturu profesionālās pilnveides programmās nosaka licencētā profesionālās pilnveides izglītības programma, kā arī ETV iekšējie normatīvie akti.
8. ETV pedagogi, īstenojot attiecīgās izglītības programmas un valsts izglītības standartus, var izmantot Izglītības un zinātnes ministrijas vai autoru kolektīvu izstrādātos un piedāvātos mācību priekšmetu (kursu) programmu paraugus, kā arī ir tiesīgi izstrādāt savas mācību priekšmetu (kursu) programmas, kuras izvērtē ETV metodiskās komisijas un apstiprina ETV direktors. Mācību priekšmetu (kursu) programmas vispārējās izglītības tālmācības programmās izstrādā saskaņā ar ETV iekšējo normatīvo aktu *Mācību priekšmetu (kursu) programmu izstrādes kārtība.*
9. Audzināšanas darbību reglamentējošais dokuments ETV ir *Audzināšanas darba programma.*
10. Izglītojamo uzņemšana ETV notiek, pamatojoties uz normatīvajos aktos noteikto, kā arī saskaņā ar ETV iekšējo normatīvo aktu *Izglītojamo uzņemšanas, pārcelšanas nākamajā klasē un atskaitīšanas noteikumi.*
11. Izglītojamā pārcelšana no vienas izglītības programmas uz citu notiek, pamatojoties uz izglītojamā vai nepilngadīga izglītojamā vecāku motivētu iesniegumu un ETV direktora rīkojumu.
12. Mācību process ETV īstenotajās vispārējās izglītības programmās tālmācības izglītības ieguves formā tiek organizēts ETV eVidē, kurā ietverti īpaši strukturēti mācību materiāli ar pašpārbaudes uzdevumiem, formatīvās un summatīvās vērtēšanas darbi, mācību sasniegumu vērtējumi un atgriezeniskā saite, mācību saturam atbilstoši video, citi digitālie mācību materiāli, kā arī ETV iekšējie normatīvie akti, cita izglītības procesam būtiska un aktuāla informācija. Savstarpējai saziņai katram izglītojamam, pedagogam un nepilngadīga izglītojamā vecākam ETV eVidē tiek izveidots individuāls profils.
13. Īstenojot profesionālās izglītības programmas, ETV struktūru un mācību materiāltehnisko bāzi veido, ievērojot attiecīgās licencētās profesionālās izglītības programmas saturu un īstenošanas specifiku.
14. Profesionālās pilnveides izglītības programmu saskaņota un vienota kārtība un drošība sekmīgai to īstenošanai notiek atbilstoši ETV iekšējiem normatīviem dokumentiem, kas nosaka:
    1. profesionālās pilnveides programmas īstenošanas kārtību;
    2. izglītības procesa organizāciju;
    3. izglītojamo uzņemšanas un atskaitīšanas noteikumus;
    4. izglītojamo tiesības un pienākumus, uzvedības noteikumus ETV un ETV organizētajos pasākumos;
    5. izglītojamo mācību sasniegumu vērtēšanas kārtību;
    6. atbildīgos un kārtību, kādā izglītojamie tiek iepazīstināti ar ETV Iekšējās kārtības noteikumiem un drošības instrukcijām;
    7. kārtību, kādā tiek veikti grozījumi iekšējās kārtības noteikumos.
15. Izglītojamo mācību sasniegumus vērtē saskaņā ar attiecīgo valsts izglītības standartu prasībām un atbilstoši tām izstrādāto ETV iekšējo normatīvo aktu *Eiropas Tālmācības vidusskolas izglītojamo mācību sasniegumu vērtēšanas kārtība.*
16. Ieraksti žurnālos tiek veikti ETV eVidē, ETV eVidē tiek veikta arī liecību un sekmju kopsavilkumu žurnālu izdruka, kā arī izmantotas citas ETV eVides piedāvātās funkcionalitātes.
17. Vispārējās izglītības programmas daļas apguvi apliecina liecība, ko izglītojamiem izsniedz mācību gada beigās.
18. Valsts pārbaudījumus par pamatizglītības un vispārējās vidējās izglītības ieguvi nosaka valsts pamatizglītības un valsts vispārējās vidējās izglītības standarts.
19. Par vispārējās pamatizglītības programmas apguvi izglītojamie pēc 9. klases saņem apliecību par pamatizglītību un sekmju izrakstu atbilstoši Vispārējās izglītības likumā noteiktajam. Vērtējumu centralizētajos eksāmenos apliecina pamatizglītības sertifikāts.
20. Par vispārējās vidējās izglītības programmas apguvi izglītojamie pēc 12. klases saņem atestātu par vispārējo vidējo izglītību un sekmju izrakstu atbilstoši Vispārējās izglītības likumā noteiktajam. Vērtējumu centralizētajos eksāmenos apliecina vispārējās vidējās izglītības sertifikāts, kā arī starptautiskas testēšanas institūcijas izsniegts dokuments par vērtējumu svešvalodas pārbaudījumā, ja centralizētais eksāmens svešvalodā aizstāts ar šīs institūcijas pārbaudījumu.
21. Pēc licencētas profesionālās izglītības programmas vai tās daļas apguves izglītojamie saņem Profesionālās izglītības likumā noteiktos izglītības dokumentus atbilstoši normatīvajos aktos noteiktajiem kritērijiem un kārtībai.
22. Izglītības programmu īstenošanas kvalitātes nodrošināšanai, kā arī pedagogu profesionālās izaugsmes veicināšanai un metodiskā atbalsta sniegšanai atsevišķu mācību priekšmetu (kursu) vai mācību jomu pedagogi tiek apvienoti metodiskajās komisijās. Metodisko darbu ETV koordinē metodiskā padome. Metodiskās komisijas un metodiskā padome darbojas saskaņā ar ETV iekšējo normatīvo aktu *Metodisko komisiju un metodiskās padomes reglaments*.
23. ETV darbojas atbalsta personāls, kas koordinē un nodrošina pedagoģiskās, sociālās un psiholoģiskās palīdzības sniegšanu ETV, iesaka atbilstošu palīdzības veidu izglītojamiem.
24. Prakses un darba vidē balstītu mācību norisi ETV organizē normatīvajos aktos noteiktajā kārtībā atbilstoši attiecīgās profesionālās izglītības programmas specifikai. ETV ir tiesīga normatīvajos aktos noteiktajā kārtībā organizēt izglītojamo praksi un darba vidē balstītas mācības ārvalstīs.
25. ETV ir tiesīga izstrādāt ar izglītības jomu saistītus projektus, piedalīties projektu konkursos, tos īstenot, kā arī, lai sekmētu ETV mērķu un uzdevumu sasniegšanu, piedalīties projektos, ko piedāvā Izglītības un zinātnes ministrija, Valsts izglītības attīstības aģentūra, citas valsts, ārvalstu un pašvaldību institūcijas vai sabiedriskās organizācijas, citas izglītības iestādes.
26. ETV ir tiesīga uzaicināt citu valstu pedagogus, ekspertus un izglītojamos, lai paplašinātu savu profesionālo pieredzi, veicot savstarpēju informācijas un labās prakses apmaiņu.
27. ETV var organizēt izglītojamo un pedagogu pieredzes apmaiņas braucienus uz citām Latvijas un ārvalstu izglītības iestādēm vai sadarbības institūcijām.
28. **Izglītojamo tiesības un pienākumi**
29. Izglītojamā tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktos un ETV iekšējos normatīvajos aktos.
30. Izglītojamais ir atbildīgs par savu rīcību ETV atbilstoši normatīvajos aktos noteiktajam.
31. ETV nodrošina izglītojamo tiesību un interešu ievērošanu un aizsardzību, tai skaitā sadarbojoties ar citām institūcijām.
32. **Pedagogu un citu darbinieku tiesības un pienākumi**
33. ETV vada ETV direktors. Izglītības iestādes direktora tiesības, pienākumi un atbildība ir noteikti Izglītības likumā, Vispārējās izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. ETV direktora tiesības, pienākumus un atbildību precizē ETV iekšējie normatīvie akti, darba līgums un amata apraksts. ETV direktors bez īpaša pilnvarojuma ir tiesīgs pārstāvēt ETV.
34. Pedagogu tiesības un pienākumi ir noteikti Izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. ETV pedagoga tiesības, pienākumus un atbildību konkrētajā amatā nosaka arī ETV iekšējie normatīvie akti, darba līgums un amata apraksts.
35. Citu ETV darbinieku tiesības, pienākumi un atbildība ir noteikta Darba likumā, Bērnu tiesību aizsardzības likumā un citos normatīvajos aktos, kā arī ETV iekšējos normatīvajos aktos, darba līgumā un amata aprakstā.
36. ETV pedagogus un citus darbiniekus darbā pieņem un atbrīvo ETV direktors normatīvajos aktos noteiktā kārtībā. ETV direktors ir tiesīgs deleģēt ETV pedagogiem un citiem ETV darbiniekiem konkrētu uzdevumu veikšanu.
37. **ETV pašpārvaldes izveidošanas kārtība un kompetence**
38. ETV direktors sadarbībā ar Dibinātāju nosaka ETV organizatorisko struktūru, tai skaitā nodrošinot ETV padomes izveidošanu un darbību.
39. ETV padomes kompetenci nosaka Izglītības likums, tā darbojas saskaņā ar ETV iekšējo normatīvo aktu *Eiropas Tālmācības vidusskolas padomes reglaments*.
40. Lai risinātu jautājumus, kas saistīti ar izglītojamo interešu pārstāvniecību ETV un līdzdarbotos ETV darba organizēšanā, izglītojamie pēc savas iniciatīvas un ar ETV vadības un pedagogu atbalstu veido izglītojamo pašpārvaldi. Tās darbību un kompetenci nosaka ETV iekšējais normatīvais akts *Eiropas Tālmācības vidusskolas izglītojamo pašpārvaldes reglaments*.
41. **ETV pedagoģiskās padomes izveidošanas kārtība un kompetence**
42. Dažādu ar mācību un pedagoģisko procesu saistītu jautājumus risināšanai ETV darbojas pedagoģiskā padome. Pedagoģiskās padomes izveidošanas kārtību, darbību un kompetenci nosaka Vispārējās izglītības likums, citi normatīvie akti, kā arī ETV iekšējais normatīvais akts *Pedagoģiskās padomes reglaments*.
43. Pedagoģisko padomi vada ETV direktors.
44. **ETV iekšējo normatīvo aktu pieņemšanas kārtība un kārtība, kādā privātpersona var apstrīdēt ETV izdotu administratīvo aktu vai faktisko rīcību**
45. ETV saskaņā ar Izglītības likumu, Vispārējās izglītības likumu, Profesionālās izglītības likumu un citiem normatīvajiem aktiem, tai skaitā šo nolikumu, patstāvīgi izstrādā ETV iekšējos normatīvos aktus un citus tiesību aktus.
46. ETV iekšējos normatīvos aktus un citus tiesību aktus izdod ETV direktors, normatīvajos aktos noteiktajos gadījumos tos saskaņo vai apstiprina Dibinātājs.
47. Priekšlikumus grozījumiem iekšējos normatīvajos aktos var izstrādāt un iesniegt Dibinātājs, ETV padome, pedagoģiskā padome, metodiskā padome, izglītojamo pašpārvalde.
48. ETV darbības tiesiskumu nodrošina ETV direktors.
49. ETV izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu Dibinātājam (SIA Eiropas Tālmācības centrs, adrese: Baldones iela 27A-2, Iecava, Bauskas novads, LV-3913).
50. **ETV saimnieciskā darbība**
51. ETV ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī ETV nolikumā noteikto.
52. Atbilstoši normatīvajos aktos noteiktajam ETV direktors, saskaņojot ar Dibinātāju, ir tiesīgs slēgt ar juridiskām un fiziskām personām līgumus par dažādu ETV nepieciešamo darbu veikšanu un citiem pakalpojumiem, ja tas netraucē izglītības programmu īstenošanai.
53. ETV var sniegt maksas pakalpojumus, kuru sniegšanas kārtību nosaka Dibinātājs.
54. **ETV finansēšanas avoti un kārtība**
55. ETV finansēšanas avotus un kārtību nosaka Izglītības likums, Vispārējās izglītības likums, Profesionālās izglītības likums un citi normatīvie akti.
56. Finanšu līdzekļu izmantošanas kārtību ETV, ievērojot ārējos normatīvajos aktos noteikto, nosaka vai saskaņoDibinātājs.
57. ETV nosaka mācību maksu par izglītības ieguvi, kā arī var piešķirt mācību maksas atlaides, saskaņojot ar Dibinātāju. Mācību maksu un citu maksas pakalpojuma apmēru nosaka Dibinātājs.
58. Izglītojamam iestājoties ETV, starp ETV un nepilngadīga izglītojamā vecākiem vai pilngadīgu izglītojamo tiek slēgts līgums par mācībām ETV.
59. ETV finanšu resursus veido:
    1. valsts budžeta mērķdotācija;
    2. pašvaldību budžets;
    3. mācību maksa;
    4. ETV sniegtie maksas pakalpojumi.
60. ETV var saņemt papildu finanšu līdzekļus:
    1. ziedojumu un dāvinājumu veidā;
    2. no citiem ieņēmumiem.
61. Papildu finanšu līdzekļi ieskaitāmi ETV attiecīgajā budžeta kontā un, saskaņojot ar Dibinātāju, izmantojami:
    1. ETV attīstībai;
    2. mācību līdzekļu iegādei;
    3. aprīkojuma iegādei;
    4. pedagogu, tostarp administrācijas, citu darbinieku, kā arī izglītojamo materiālajai stimulēšanai saskaņā ar ETV attiecīgajos iekšējos normatīvajos aktos noteikto.

# ETV reorganizācijas un likvidācijas kārtība

1. ETV reorganizē vai likvidē Dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.
2. ETV par tās likvidāciju vai reorganizāciju attiecīgās institūcijas, tai skaitā Ministru kabineta noteiktu institūciju, kas kārto Izglītības iestāžu reģistru, un personas informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).
3. **ETV nolikuma un tā grozījumu pieņemšanas kārtība**
4. ETV izstrādā nolikumu, pamatojoties uz Izglītības likumu, Vispārējās izglītības likumu un Profesionālās izglītības likumu un citiem normatīvajiem aktiem. ETV nolikumu apstiprina Dibinātājs.
5. Grozījumus ETV nolikumā var izdarīt pēc Dibinātāja iniciatīvas, ETV direktora, ETV padomes vai ETV pedagoģiskās padomes priekšlikuma.
6. Grozījumus ETV nolikumā apstiprina Dibinātājs.
7. ETV nolikumu un grozījumus nolikumā ETV aktualizē Valsts izglītības informācijas sistēmā normatīvajos aktos noteiktajā kārtībā.
8. **Citi noteikumi**
9. ETV veic dokumentu un arhīvu pārvaldību saskaņā ar normatīvajos aktos noteikto un Dibinātāja noteikto kārtību, tostarp veicot fizisko personu datu apstrādi saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.
10. ETV normatīvajos aktos noteiktā kārtībā sagatavo valsts statistikas pārskatu un pašnovērtējuma ziņojumu.
11. ETV normatīvajos aktos noteiktā kārtībā nodrošina piekļuvi bibliotekārajiem, informācijas un karjeras attīstības atbalsta pakalpojumiem.
12. ETV normatīvajos aktos noteiktajā kārtībā nodrošina izglītojamo profilaktisko veselības aprūpi, pirmo palīdzību un drošību ETV un tās organizētajos pasākumos.
13. **Noslēguma jautājums**
14. Atzīt par spēku zaudējušu Eiropas Tālmācības vidusskolas nolikumu Nr. 1-02, kas pieņemts ar SIA Eiropas Tālmācības centrs dalībnieka 2024. gada 18. oktobra lēmumu Nr. 13.

Direktora p. i. *(paraksts, datums)* Darja Voitjuka